L 147/88 Jurnalul Oficial al Uniunii Europene 17.5.2014 DECIZIA DE PUNERE ÎN APLICARE A COMISIEI din 12 mai 2014 în ceea ce priveşte cerințele comune de raportare standard pentru programele naționale de eradi- care, control și monitorizare a anumitor boli ale animalelor şi zoonoze, cofinanțate de Uniune, şi de abrogare a Deciziei 2008/940/CE [notificată cu numărul C(2014) 2976] (2014/288JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (), în special articolul 27 alineatul (10), întrucât: (1) Decizia 2009/470/CE stabileşte procedurile care reglementează contribuția financiară a Uniunii la programele de eradicare, control şi monitorizare a bolilor animalelor şi a zoonozelor. (2) În conformitate cu articolul 27 alineatul (1) din Decizia 2009/470|CE, se introduce o măsură financiară a Uniunii destinată să ramburseze cheltuielile efectuate de statele membre în vederea finanțării programelor naționale de eradicare, control și monitorizare a bolilor animalelor şi a zoonozelor care figurează în lista din anexa la decizia menționată. (3) Articolul 27 alineatul (7) din Decizia 2009/470/CE prevede că statele membre trebuie să prezinte, pentru fiecare program aprobat, rapoarte tehnice şi financiare intermediare și, până la data de 30 aprilie a fiecărui an, un raport tehnic detaliat anual care să prezinte evaluarea rezultatelor obţinute și o evidență detaliată a cheltuielilor efectuate pentru exercițiul precedent. (4) Decizia 2008/940/CE a Comisiei (?) defineşte informațiile pe care statele membre care dispun de programe de eradicare, monitorizare și control al anumitor boli ale animalelor aprobate în vederea cofinanțării de către Uniune trebuie să le furnizeze în cadrul rapoartelor tehnice și financiare intermediare și finale. (5) De la adoptarea Deciziei 2008/940/CE și în cadrul procesului de simplificare și îmbunătățire a cerințelor și a procedurilor în legătură cu aceste programe, au intervenit schimbări în ceea ce priveşte măsurile considerate eligi- bile pentru contribuția financiară a Uniunii şi metoda de calcul a rambursării prevăzute în deciziile de finanțare privind aprobarea programelor pentru fiecare an calendaristic. (6)  De asemenea, pentru a îmbunătăți în continuare procedura de prezentare a rapoartelor, prelucrarea şi evaluarea lor, precum şi urmărirea progreselor înregistrate de-a lungul anilor, începând cu 1 iulie 2015, statele membre ar trebui să prezinte, pe cale electronică, rapoarte intermediare și finale privind implementarea programelor, utili- zând modelele electronice elaborate de Comisie în acest scop. Structura rapoartelor în cauză ar trebui adaptată, așadar, în vederea transmiterii şi prelucrării electronice a datelor. (7) Prin urmare, ar trebui modificate cerințele standard pentru prezentarea de către statele membre a cererilor de finanțare de către Uniune a programelor naţionale de eradicare, control şi monitorizare a anumitor boli ale animalelor și zoonoze, astfel încât acestea să fie coerente cu modificările aduse legislației relevante a Uniunii şi compatibile cu sistemul de transmitere online. () JOL155, 18.6.2009, p. 30. (') Decizia 2008/940/CE a Comisiei din 21 octombrie 2008 de stabilire a cerințelor comune de raportare standard pentru programele națio- nale cofinanțate de Comunitate pentru eradicarea, combaterea şi monitorizarea anumitor boli ale animalelor şi zoonoze (JO L 335, 13.12.2008, p. 61).